cyanic-selkie/wikianc huggingface dataset:
Lubumbaši
Vēsture
Pirmā Kongo kara laikā 1997. gada aprīlī Lubumbaši ieņēma Kongo Atbrīvošanas Demokrātisko Spēku alianses (Alliance des Forces Démocratiques pour la Libération du Congo-Zaïre) karaspēks un tā paša gada 17. maijā Lorāns Dezirē Kabila deklarēja sevi par Kongo DR prezidentu. No 1999. līdz 2003. gadam Lubumbaši atradās Kongo DR parlaments, kad tas atkal tika pārcelts uz Kinšasu.
Sadraudzības pilsētas
Lubumbaši sadraudzības pilsētas ir:
59 (skaitlis)
59 (piecdesmit deviņi) ir naturāls skaitlis, kas veselo skaitļu rindā atrodas starp 58 un 60. Gada piecdesmit devītā diena ir 28. februāris.
Romiešu skaitļu sistēmā piecdesmit deviņi tiek pierakstīts šādi — LIX, bet binārajā skaitīšanas sistēmā piecdesmit deviņi ir 1110112, oktālajā skaitīšanas sistēmā — 738 un heksadecimālajā skaitīšanas sistēmā — 3B16. Piecdesmit deviņi ir nepāra skaitlis.
Ķīmisko elementu periodiskajā tabulā piecdesmit devītais ir prazeodīma (Pr) atomskaitlis. Nora ir Francijas piecdesmit devītais departaments.
Miškolca
Miškolca (hu) ir pilsēta Ungārijas ziemeļaustrumos pie Šajo upes Bika kalnu (Bükk) piekājē. Trešā lielākā Ungārijas pilsēta.
Vēsture
Pilsēta pirmoreiz rakstos minēta 1210. gadā. 1365. gadā Ungārijas karalis Lajošs I tai piešķīra daļējas pilsētas tiesības.
1544. gadā turki nodedzināja Miškolcu.
XVIII gadsimta sākumā Miškolca bija pretaustriešu sacelšanās līdera Ferenca II Rākoci rezidence, tāpēc 1707. gadā austrieši to izpostīja.
Pēc Trianonas līguma noteikumiem Košice tika piešķirta Slovākijai, tāpēc Miškolca kļuva par Ungārijas ziemeļu daļas galveno centru. Starp pasaules kariem Miškolca strauji attīstījās kā smagās rūpniecības pilsēta. Arī pēc 2.pasaules kara saglabājās lielrūpniecības pārsvars.
Pēc sociālisma sabrukuma Ungārijā un tirgus liberalizācijas Miškolca piedzīvoja smagu saimniecības lejupslīdi. Tā bija pilsēta ar vislielāko bezdarba līmeni valstī.
Cilvēki
Miškolcā dzimuši:
Mazsalacas pagasts
Daba
Atrodas Tālavas zemienes Burtnieku līdzenumā. Augstākā vieta - 65,3 m vjl. - ziemeļu daļā.
Vēsture
1935. gadā Valmieras apriņķa Mazsalacas pagasta (līdz 1925. gadam Valtenberģu pagasts) platība bija 169 km². 1945. gadā pagastā izveidoja Mazsalacas, Ramatas un Silzemnieku ciema padomes, bet pagastu 1949. gadā likvidēja. 1954. gada martā Mazsalacas ciemam pievienoja Silzemnieku ciemu, bet oktobrī pievienoja Mazsalacas pilsētai, izveidojot Mazsalacas pilsētas lauku teritoriju. 2009. gadā Mazsalacu kopā ar lauku teritoriju iekļāva Mazsalacas novadā, kur Mazsalacas lauku teritoriju izdalīja kā atsevišķu administratīvo teritoriju. 2010. gada 28. janvārī lauku teritorija pārdēvēta par Mazsalacas pagastu. 2021. gadā Mazsalacas novadu iekļāva Valmieras novadā.
Apdzīvotās vietas
Lielākās apdzīvotās vietas ir Priedāji, Parkmaļi, Blāķi, Tīši, Blanka, Unguri, Promulti.
Žils Dimons d'Irvils
Žils Sebastjēns Sezārs Dimons d'Irvils (fr, dzimis, miris ) bija franču flotes virsnieks, jūrasbraucējs, ceļotājs un okeanogrāfs. Slavens ar trim kuģojumiem apkārt pasaulei ar kuģiem Coquille un L’Astrolabe.
Dzimis Kalvadosā tiesu ierēdņa ģimenē. Septiņu gadu vecumā zaudējis tēvu, zēnu audzināja tēvocis abats Kruazēls. Absolvējis Kānas liceja humanitāro fakultāti, pēc tam iestājās politehniskajā skolā 1810. gadā ieguva flotes virsnieka pakāpi.
1815. gadā d'Irvils apprecējās ar Adeliju Pepēnu. 1919. gadā devās savā pirmajā patstāvīgajā ekspedīcijā ar kuģi Chevrette pa Vidusjūru, kuras laikā tika atrasta Milosas Venēra.
1921. gadā d'Irvils devās savā pirmajā ekspedīcijā apkārt pasaulei ar kuģi Coquille. Ekspedīcijas laikā kuģis apmeklēja Tenerifi, Brazīliju, izpētīja vairākus Okeānijas arhipelāgus, Austrālijas piekrasti, Jaungvineju. Pēc ceļojuma d'Irvilam piešķīra 2. ranga kapteiņa pakāpi.
Trešajā ekspedīcijā apkārt pasaulei d'Irvils devās 1838. gadā ar kuģiem L’Astrolabe un Zélée. Ekspedīcijas mērķis bija Antarktīda. D'Irvils sasniedza Antarktīdas piekrasti un nosauca jaunatklāto vietu par Adelijas Zemi par godu savai sievai. 1840. gadā ekspedīcija atgriezās Francijā un d'Irvilam tika piešķirta kontradmirāļa pakāpe.
1842. gadā d'Irvils kopā ar sievu un dēlu gāja bojā vilciena katastrofā.
Par godu Žilam Dimonam d'Irvilam nosaukti vairāki ģeogrāfiskie objekti:
Arnis Kalniņš
Arnis Kalniņš (dzimis, miris ) bija latviešu ekonomists, akadēmiķis un politiķis. Latvijas ekonomisko reformu ministrs (1991—1993), Latvijas Hipotēku un zemes bankas prezidents (1993—1996), 7. Saeimas deputāts. Latvijas Zinātņu akadēmijas īstenais loceklis (1987).
Biogrāfija
Dzimis Naukšēnu pagastā. 1952. gadā absolvēja Rūjienas vidusskolu. 1957. gadā pabeidza Latvijas Valsts universitāti, iegūstot grādu tautsaimniecības plānošanā.
Kandidēja 7. Saeimas vēlēšanās, ievēlēts no saraksta "Latvijas Sociāldemokrātu apvienība". Bija LSDSP frakcijas biedrs. 1999. gada prezidenta vēlēšanās LSDSP viņu virzīja prezidenta amatam. Otrajā kārtā iegūstot mazāko balsu skaitu no visiem kandidātiem — 14 — Kalniņš neiekļuva nākamajā kārtā. Par prezidenti kļuva Vaira Vīķe-Freiberga. 7. Saeimā darbojās Saimnieciskajā komisija, Tautsaimniecības, agrārās, vides un reģionālās politikas komisijā, kā arī vairākās apakškomisijās. Kandidējis arī 8. Saeimas vēlēšanās, tomēr partija neiekļuva parlamentā.
Kopš 2005. gada Arnis Kalniņš bija emeritēts Latvijas zinātnieks.
Bari
Bari (it) ir ostas pilsēta Itālijas dienvidaustrumos Adrijas jūras krastā. Apūlijas galvaspilsēta un Bari provinces centrs. Ievērojama osta un universitātes pilsēta.
Bari bazilikā atrodas ievērojamā kristiešu svētā, mūsdienu Santa Klausa prototipa, Svētā Nikolaja kaps. Svētā Nikolaja pīšļus no mūsdienu Turcijas teritorijas 11. gadsimtā nozaga itāliešu jūrnieki, izraisot starptautisku skandālu.
Vēsture
Bari osta pirmoreiz minēta 181. gadā p. m. ē. Trajāna laikā 109. gadā caur Bari tika uzbūvēts ceļš (Via Traiana) no Benevento uz Brindizi kā papildinājums Apija ceļam. 347. gadā pirmoreiz pieminēts Bari bīskaps, kurš atradās Konstantinopoles partriarhāta paļautībā līdz par 10. gadsimtam. 852. gadā Bari ieņēma arābi un šeit atradās Bari emīra rezidence. 871. gadā pilsētu ieņēma Svētās Romas imperatora Luija II un bizantiešu apvienotie spēki un tā atgriezās Bizantijas kontrolē. 1071. gadā pilsētu ieņēma normāņi Roberta Giskāra vadībā. Pēc tam, kad 1087. gadā uz Bari tika pārvesti Svētā Nikolaja pīšļi, pilsēta kļuva par svētceļojumu vietu. 1089. gadā šeit bez rezultātiem notika Bari koncils, lai pārvarētu baznīcas shizmu. Vēlākos gados Neapoles karalistes sastāvā Bari panīka, bet pilsētas apkārtne kļuva par malārijas avotu.
1808. gadā Napoleona ģenerālis un Neapoles karalis Joahims Mirats lika izbūvēt jaunu pilsētas daļu ar regulāru plānojumu (mūsdienu Murattiano rajonu) un pilsēta kļuva par svarīgu jūras ostu.
1943. gada 2. decembrī vācu aviācija bombardēja pilsētu, jo tā bija svarīga sabiedroto osta. Ostā tajā laikā atradās arī ASV kara kuģis ar sinepju gāzes kravu. Tās izplūdes rezultātā gāja bojā nenoskaidrots skaits (no 100 līdz 2000) karavīru un civiliedzīvotāju. Tādejādi Bari ir vienīgā pilsēta Otrā pasaules kara laikā, kas piedzīvojusi ķīmisko ieroču uzbrukumu.
Cilvēki
Bari dzimuši:
Fēlikss Ķiģelis
Fēlikss Ķiģelis (dzimis Liepājā) ir latviešu rokmūziķis. Bijis Liepājas grupu Tumsa un Melnā Princese solists un dibinātājs, savukārt 2000. gadā uzsācis solokarjeru. Viņa tēvs bija kādreizējais rokgrupu Līvi un Corpus dalībnieks Ēriks Ķiģelis.
Biogrāfija
1990. gadu sākumā F. Ķiģelis bija viens no grupas Katapults (vēlāk pazīstama kā Tumsa) dibinātājiem un tās solists. 1994. gadā Ķiģelis atstāja grupu, kurā viņa vietā par vadošo vokālistu kļuva Mārtiņš Freimanis. 1996. gadā F. Ķiģelis izveidoja grupu Melnā Princese, ar kuru kopā 1997. gadā uzvarēja festivālā Liepājas Dzintars. Grupa izdeva divus albumus, bet 1998. gadā darbību pārtrauca.
1999. gadā Ķiģelis uzsāka savu solokarjeru. Tajā pašā gadā viņš izdeva tēva piemiņai veltītu albumu Rudens vēju muzikants, kurā apkopotas populārākās Ērika Ķiģeļa dziesmas. 2001. gadā klajā nāca albums Atmiņas, kurā līdzās Fēliksa sacerētajām dziesmām bija arī divas Ē. Ķiģeļa dziesmas.
2002. gadā iznāca F. Ķiģeļa pirmais īstais soloalbums Rīts lēni nāk. Albums tika nominēts 2002. gada Latvijas mūzikas ierakstu gada balvai kā labākais roka albums, savukārt dziesma no šī albuma Lietus sašuj tika izvirzīta kā labākā roka dziesma. Popularitāti izpelnījās arī šī albuma dziesma Vējā.
2004. gada sākumā F. Ķiģelis atgriezās ar dziesmu Bezmiegs, kas ieguva augstas vietas Latvijas radiostaciju topos, kā arī četras nedēļas noturējās Latvijas Mūzikas topa 1. vietā. 2004. gada oktobrī klajā nāca Ķiģeļa nākamais solo albums Samts. Dziesma Tev ir viss, ko es vēlos arī ieguva 1. vietu Latvijas Mūzikas topā. Albums tika nominēts kā 2004. gada gada labākais roka albums.
2005. gadā F. Ķiģelis izdeva jau otro sava tēva piemiņai veltīto albumu Rudens vēju muzikants Vol.2, kurā Ērika Ķiģeļa dziesmas izpildīja dažādi Latvijas dziedātāji.
2010. gadā Fēlikss Ķiģelis izdeva savu pirmo labāko dziesmu izlasi, kurā bija apkopotas populārākās Fēliksa dziesmas.
2012. gada 1. septembrī, Fēlikss izdeva savu ceturto studijas soloalbumu Starp dimantiem un pelniem. Dziesma Ceļš uz mājām kļuva par vienu no populārākajām 2012. gada Radio SWH dziesmām, bet Sapņu pils kļuva par Latvijas lielākās pop un rok-dziesmu aptaujas Muzikālā Banka 2012 finālistēm.
Fēlikss Ķiģelis ir sarakstījis arī dziesmas citiem izpildītājiem, kuras ir kļuvušas par latviešu mūzikas neatņemamu sastāvdaļu. IGO izpildītā dziesma "Cerību laiks", vai Ivo Fomina izpildītā dziesma "Melna saule" ir vieni no spilgtākajiem piemēriem.
2011. gadā Ķiģelis kopā ar Aivaru Brīzi uzsāka sadarbību un gatavoja jaunu albumu, tika izdotas dziesmas "Vēl" un "Pasaule deg", bet albums netika izdots, jo 2013. gada oktobrī Brīze mira.
Privātā dzīve
F. Ķiģelis ir divas reizes precējies un viņam ir trīs bērni: meita Ieva (dzimusi 2008. gadā), dēls Emīls (dzimis 2007. gadā) un dēls Ēriks (dzimis 2001. gadā).
Brīvmūrnieku uzskaitījums — B
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "B".
Brīvmūrnieku uzskaitījums — C
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "C".
Mazozolu pagasts
Mazozolu pagasts ir viena no Ogres novada administratīvajām teritorijām tā austrumos Ogres un Līčupes starpupē. Robežojas ar sava novada Taurupes un Meņģeles pagastiem, Cēsu novada Zaubes un Kaives pagastiem, un Madonas novada Ērgļu un Sausnējas pagastiem. Pagasta centrs atrodas Līčupē.
Daba
Atrodas Vidzemes augstienē, lielākā daļa atrodas Augšogres pazeminājumā bet ziemeļrietumu daļa — Piebalgas paugurainē. Augstākā vieta — Eglīškalns (205,6 m vjl) — atrodas pagasta ziemeļu daļā.
Ezeri
Vairāki nelieli ezeriņi — Lielais Vaukšu ezers, Mazais Vaukšu ezers, Plakaņu ezers.
Vēsture
13. gs. šī teritorija piederēja pie Jersikas karaļvalsts Negestes pilsnovada, netālu no robežas ar Kokneses valsti. Ogres upes labajā krastā atradās letgaļu pils. Pēc Letijas dalīšanas līguma 1210. gadā Negestes pilsnovads tika ordenim, bet 1213. gadā to piešķīra bīskapam un līdz Livonijas konfederācijas sabrukumam tas kā Bērzaunes pilsnovada rietumu daļa ietilpa Rīgas arhibīskapijas sastāvā. Arhibīskapa vasaļi Tīzenhauzeni 14. gadsimtā uzcēla Ērgļu pili. Pēc Livonijas kara šī apkaime tika pievienota Pārdaugavas hercogistei.
Vidzemes guberņas laikā tagadējā Mazozolu pagasta teritorija ietilpa Cēsu apriņķa Ērgļu—Ogresmuižas draudzes novadā (Erlaa-Ogershof), vēlāk Ogres pagastā. Līdz Pirmajam pasaules karam šeit atradās Mazozolu muiža, ko pēc 1920. gada zemes reformas sadalīja 28 vienībās 420 ha kopplatībā.
1945. gadā Ogres pagasta teritorijā izveidoja Ogres un Mazozolu ciema padomes, bet pagastu 1949. gadā likvidēja. 1954. gadā Mazozolu ciemam pievienoja Ogres ciemu, 1963. gadā — daļu Ogreslīču un Taurupes ciema. 1977. gadā daļu Mazozolu ciema teritorijas iekļāva Ogreslīču un Sausnējas ciemos. 1990. gadā ciemu reorganizē par pagastu. 2009. gadā pagastu kā administratīvo teritoriju iekļauj Ogres novadā.
Apdzīvotās vietas
Lielākās apdzīvotās vietas: Līčupe, Mazozoli, Ogresmuiža.
Medzes pagasts
Medzes pagasts ir viena no Dienvidkurzemes novada administratīvajām teritorijām, pie Baltijas jūras. Robežojas ar sava novada Grobiņas, Dunalkas, Tadaiķu un Vērgales pagastiem, kā arī ar Liepājas pilsētu.
Daba
Pagasta rietumu daļa atrodas Piejūras zemienes Piemares līdzenumā. 2,1 kilometru garumā stiepjas Baltijas jūras pludmale. Austrumu daļā atrodas Rietumkursas augstienes Vārtājas līdzenums. Augstākais punkts - 50,9 m vjl. - pagasta austrumu malā.
Vēsture
Mūsdienu Medzes pagasta teritorijā vēsturiski atradās Kapsēdes muiža, (Gut Kapsehden, Kapsēde), Māteres muiža (Gut Matern), Medzes muiža (Gut Medsen, Medzes muiža), Talsu muiža (Gut Talsen), Tāšu muiža (Gut Telsen, Tāši).
Medzes pagasts izveidojās ap 1900. gadu, apvienojot vienā Medzes (Medsen), Mātras (Matern), Kapsēdes (Kapsehden) un daļēji Pērkones muižu pagastus. 1923. gadā Medzes pagastam no Pērkones pagasta pievienoja Šķēdi. 1935. gada pagasta platība bija 95,2 km². 1945. gadā pagastā izveidoja Medzes un Kapsēdes ciema padomes, bet pagastu 1949. gadā likvidēja. 1954. gadā Medzes ciemam pievienoja Kapsēdes ciemu, 1968. gadā - daļu Tāšu ciema (kolhoza "Pirmrindnieks" teritorija). Savukārt 1954. (kolhoza "Kopdarbs" teritorija) un 1975. gadā daļas Medzes ciema pievienoja Vērgales ciemam. 1991. gadā ciemu reorganizēja par pagastu. 2009. gadā Medzes pagastu kā administratīvo teritoriju iekļāva Grobiņas novadā. 2021. gadā Grobiņas novadu iekļāva jaunajā Dienvidkurzemes novadā.
Apdzīvotās vietas
Lielākās apdzīvotās vietas ir Kapsēde (pagasta centrs), Ievkalni, Medzes muiža, Piņķi, Tāši, Stirnas, Šķēde, Plienkalni.
Latvijas Sabiedriskais medijs
Latvijas Sabiedriskais medijs ir ilglaicīgs plāns, "kas paredz Latvijas Televīzijas un Latvijas Radio sadarbību un pakāpenisku integrāciju, lai veidotu 21. gadsimtam. atbilstošu multivides saturu, attīstītu modernus sabiedriskās televīzijas un radio raidījumus, kā arī kopīgu piedāvājumu internetā". Uzsākts 2013. gadā, Latvijas Sabiedriskais medijs iesākumā funkcionē kā Latvijas Televīzijas un Latvijas Radio kopīgi uzturēta interneta platforma lsm.lv, kas nodrošina audiovizuālu saturu latviešu, krievu un angļu valodā. Portāls sāka darboties 2013. gada 3. februārī. 2014. gada beigās Latvijas Televīzijas un Latvijas Radio portāli sāka darboties zem lsm.lv domēna.
Egera
Egera (hu) ir pilsēta Ungārijā, Hevešas meģes centrs. Izvietojusies valsts ziemeļaustrumu daļā Bika kalnu dienvidu nogāzēs un ir Ziemeļungārijas otra lielākā pilsēta.
Vēsture
Egeras teritorija ir bijusi apdzīvota jau akmens laimetā. Agrajos viduslaikos Egeras teritoriju apdzīvoja vācu, avāru un slovāku ciltis. Ungāri aizņēma šo teritoriju 10. gadsimtā. Pirmais kristīgais Ungārijas karalis Svētais Stefans (997—1038) nodibināja Egeras bīskapiju. Egara bija nozīmīgs Ungārijas reliģiskais centrs. Pirmā katedrāle tika uzbūvēta pils uzkalnā, kur pašreiz atrodas Egeras pils un līdz mūsdienām nav saglabājusies. Turpmāka pilsētas attīstība notika ap katedrāli.
Vācijas piļu uzskaitījums
Vācijas piļu uzskaitījums ir uzskaitījums, kurā ir uzskaitītas Vācijas pilis, kas sadalīts pa federālajām zemēm.
Vairākos Vācijas reģionos viena no raksturīgākajām ainavas iezīmēm ir viduslaiku pilis. No dažām saglabājušās tikai gleznainas drupas, tomēr daudzas pilis, gadu gaitā remontētas un modernizētas, vēl aizvien turpina kalpot par rezidenci seno īpašnieku pēctečiem. Visvairāk lielu, iespaidīgu cietokšņu var redzēt Reinas centrālās daļas apvidū un Mozeles krastos, savukārt visskaistākās pilis ar grāvju nocietinājumiem vai uz salām ir saglabājušās Minsterlandes zemienē. 19. gadsimtā, kad nāca viduslaiku nostalģijas „vilnis”, Vācijā pārbūvēja daudzas sagruvušas pilis. Šajā laikā tika uzceltas pilnīgi jaunas, viduslaiku stilā projektētas pilis.
Brīvmūrnieku uzskaitījums — D
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "D".
Latvijas upju uzskaitījums
Latvijas upju uzskaitījums uzrāda visas Latvijas upes, kuru kopējais garums pārsniedz 100 kilometrus. Šo upju baseinu teritorija ir no 679 km2 līdz 87 900 km2.
Brīvmūrnieku uzskaitījums — E
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "E".
Džons Ņūkombs
Džons Deivids Ņūkombs (en; dzimis ) ir bijušais austrāliešu tenisists, bijis ATP ranga līderis vienspēlēs. Karjeras laikā septiņas reizes izcīnījis uzvaru Grand Slam vienspēļu turnīrā un 17 reizes — dubultspēļu turnīrā (rekords).
Bloks
Bloks var būt:
2008.—2009. gada BBL sezona
2008.—2009. gada Baltijas basketbola līgas sezona bija piektā Baltijas basketbola līgas sezona.
Par BBL sezonas čempioniem kļuva Viļņas "Lietuvos Rytas", kas finālā uzvarēja Kauņas "Žalgiris".
Šabaīts-(Nd)
Šabaīts-(Nd) (nosaukts atrašanas vietas - Šabas provinces - vārdā) - ļoti rets minerāls, atklāts 1988. gadā. Atrasts vara - kobalta rūdu atradnē. Satur retus metālus - 2,29% itrija, 18,59% neodīma, 7,75% samārija, 24,54% urāna. Ļoti radioaktīvs - 44 527 Bq/g..
Atradnes
Ir zināma tikai viena šī minerāla atradne:
Masačūsetsa
Masačūsetsa (en, ), oficiāli Masačūsetsas Sadraudzība (Commonwealth of Massachusetts), ir viens no Amerikas Savienoto Valstu 50 štatiem, kas atrodas ASV ziemeļaustrumos, Jaunanglijas reģionā. Masačūsetsa robežojas ar Konektikutas, Ņūhempšīras, Ņujorkas, Rodailendas un Vērmontas štatiem, kā arī ar Atlantijas okeānu. Štats nosaukts masačūsetsu cilts, teritorijas pirmiedzīvotāju, vārdā. Štata administratīvais centrs ir Bostona. Vairāk nekā 80% štata iedzīvotāju dzīvo Bostonas aglomerācijā. 2017. gadā Masačūsetsā dzīvoja 6,86 miljoni cilvēku.
Iedzīvotāji
Pēc tautas skaitīšanas datiem 2010. gadā štatā bija 6 547 629 iedzīvotāju. Lielākā reliģiskā konfesija ir katoļi (34%). Dažādas protestantu konfesijas sastāda 21%.
Tips 59
Tips 59 (WZ-120)- ķīniešu kaujas pamattanks. 1957.gadā Ķīna saņēma dažus paraugus un licenci padomju Т-54А tanka ražošanai. Tanka sērijveida ražošana sākās 1957 gadā Baotou pilsētā (Iekšējā Mongolija) tanku rūpnīcā № 617. Šīs tanku rūpnīcas būvniecībā un tanka ražošanā aktīvi piedalījās padomju speciālisti. Vēlāk ražošana tika uzsākta vēl divās rūpnīcās Iekšējā Mongolijā un Šanhajā. Sērijveida tanku Tips 59 ražošana turpinājās līdz 1987 gadam, turklāt pēdējās mašīnas bija ievērojami modernizētas. Sērijveida mašīnu pirmās partijas bija pilnībā identiskas padomju tankam, turpmāk ražošanas tehnoloģija maksimāli vienkāršojās, ieviesa nenozīmīgas izmaiņas lokālai specifikai un ar 1961 g. tanks saņēma oficiālu apzīmējumu Tips 59 (WZ-120). Ražošanas procesā tanku vairākkārt modernizēja un pielāgoja Dienvidaustrumu Āzijas specifikācijai un nosacījumiem. Tā, pakāpeniski parādījās jauni modeļi: Tips 69, Tips 79, Tips 80. Kaujas pamattanks Tips 59 bija vismasveidīgāk pārstāvēts Ķīnas armijā. Tā ražošanas apjomi sastādīja: septiņdesmito gadu sākumā 500-700 vienību, 1979.g. — 1000, 1980.g. — 500, 1981.g. — 600, 1982.g. —1200, 1983.g. — 1500-1700 vienību. Deviņdesmito gadu vidū Ķīnas Tautas armijas apbruņojuma bija aptuveni 6000 tanki Tips 59. Liels skaits šo tanku tika eksportēts šādās valstīs: Albānija (470), Bangladeša (aptuveni 100), Irāna (500), Irāka (aptuveni 700, modernizētie varianti), Kongo (15), Kambodža (aptuveni 50), Ziemeļkoreja (175), Pakistāna (1200, tai skaitā ražoti pēc licences), Vjetnama (350), Zimbabve (35), Tanzānija (30), Sudāna (50).
Mičigana
Mičigana en ir viens no Amerikas Savienoto Valstu štatiem, atrodas Vidējos rietumos, Lielo ezeru reģionā. Mičiganas galvaspilsēta ir Lansinga.
Mičigana robežojas ar Indiānas, Minesotas, Ohaio, Viskonsinas štatiem, Kanādu, kā arī ar četriem Lielajiem ezeriem - Augšezeru, Ēri ezeru, Hūronu un Mičiganu.
Korona
Korona (no la — 'vainags') var būt:
Brīvmūrnieku uzskaitījums — F
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "F".
Francijas Grand Prix
Francijas Grand Prix ir ikgadēja Formula 1 Grand Prix izcīņa, kas pirmo reizi notika 1906. gadā. F1 Francijas GP notika katru gadu kopš sacīkšu pirmās sezonas ar vienu izņēmumu -. gadā Francija palika bez GP. Neilgi pēc oficiālā kalendāra iznākšanas. gadam Francijas GP atsauca finanšu trūkuma dēļ.
No 1991. līdz 2008. gadam Francijas GP notika Maņikūras trasē. Līdz tam tā bija norisinājusies sešās dažādās trasēs. Visbiežāk Francijas GP ir uzvarējis Mihaels Šūmahers (8). Visvairāk uzvaru komandu konkurencē ir Ferrari komandai - 17.
2016. gada decembrī oficiāli tika paziņots, ka, sākot ar 2018. gadu, Pola Rikāra trasē atkārtoti tiks rīkota Francijas Grand Prix izcīņa.
Saraksts
Minēti tikai uzvarētāji tajos Grand Prix, kas aizvadīti F1 sezonu ietvaros.
Izlāde
Izlāde ir atbrīvošanās no kādā sistēmā uzkrātās elektriskās enerģijas. Izlāde var būt:
Dzēlējzarndobumaiņi
Dzēlējzarndobumaiņi (Cnidaria) ir radiāli simetrisko dzīvnieku (Animalia) tips. Dzēlējzarndobumaiņu tips apvieno vairāk kā 10 000 sugas, kuras dzīvo tikai ūdenī, turklāt lielākā daļa sālsūdenī. Dzēlējzarndobumaiņiem ir divas attīstības formas: sēdošā - polips un brīvi peldošā — medūza.
Anatomija
Pieauguši dzēlējzarndobumaiņi ir vai nu polipi, vai medūzas, kas ir patstāvīgi organismi. Dažādas dzēlējzarndobumaiņu sugas var eksistēt vai nu tikai kā viena no šīm formām (polips vai medūza), vai arī dzīves ciklā ir abas stadijas — gan polipa, gan medūzas stadija. To ķermeņi sastāv no mezoglejas - želejveidīgas substances, kas atrodas starp divām epitēlijaudu kārtām. Katra kārta parasti ir vienas šūnas biezumā.
Abas formas ir radiāli simetriskas, un muti ieskauj taustekļu vainags. Turklāt medūzām ir otrs vainags ap zvanveida ķermeņa malu. Taustekļiem ir raksturīgi dzelkņveida izaugumi — knidocili. Tā kā šiem dzīvniekiem nav galvas, tad to ķermeņa daļu, kurā atrodas mute, sauc par orālo daļu, bet pretējo par aborālo daļu. Abām formām ir viens centrālais dobums, kas nodrošina gan barības sagremošanu, gan elpošanu. Daudzas dzēlējzarndobumaiņu sugas veido kolonijas, kas var būt gan polipu kolonijas, gan medūzu kolonijas.
Polipi
Polipi pa lielākajai daļai ir koloniju dzīvnieki, tiem ir skelets, kas dažkārt ir spēcīgi attīstīts; nervu sistēma toties ir vāji attīstīta, bet maņu orgānu parasti nav. Polipu mezogleja ir ļoti plāna, un parasti tā ir mīksta.
Lielākā daļa polipu veido kolonijas. Visvienkāršākā forma ir kolonija, kuras atsevišķos polipu ķermeņus savieno horizontāli guļošs cauruļveida tunelis, kas piestiprinājies pie klints vai jūras dibena. Reizēm tunelis veido zarus. Sarežģītāka kolonijas forma veidojas no savienojošiem tuneļiem, kas atgādina kokam līdzīgu struktūru. Reizēm kokveidīgajām kolonijām ir izteikts stumbrs ar zarotiem zariem vai uz stumbra zig-zag formā augoši polipi. Bieži tuneļi un polipu kāti ir segti ar aizsargājošo hitīna kārtu. Daži polipi kolonijā ir specializējušies, lai sūknētu ūdeni cauri visai tuneļu sistēmai.
Medūzas
Medūzas ir vieninieces, skeleta tām nav, bet tām ir labi attīstīta mezogleja, kas piesātināta ar ūdeni. Mezogleja ir bieza un elastīga. Tā vienmēr atgūst savu formu pēc tam, kad muskuļi ap ķermeņa ārējo malu ir sarāvušies un izspieduši no medūzas zvanveida ķermeņa laukā ūdeni. Medūzas pulsācija nodrošina tai spēju peldēt. Nervu sistēma komplicētāka kā polipiem, no maņu orgāniem ir līdzsvara un gaismas uztvērējorgāni. Organisma kustību koordinē decentralizēta nervu sistēma - nervu tīkls un vienkārši jušanas receptori. Dažām medūzu sugām ir vienkāršas acis, bet kubomedūzām ir īstās acis un vienkāršas smadzenes, kas nodrošina attēla redzēšanu.
Nematocistas
Dzēlējzarndobumaiņus raksturo tā saucamās dzeļkapsulas jeb nematocistas, kas atrodas taustekļu ektodermas šūnās; tās ir uzbrukšanas un aizsargāšanās orgāni. Šīs dzeļkapsulas ir pūslīši, kas atrodas īpašās šūnās. Pūslītī ir garš, dobs pavediens, kas kapsulai miera stāvoklī savīts spirālē. Šūnām, kas kapsulu satur, ārpusē atrodas jūtīgs dzelkņveida izaugums — knidocils. Knidocils uztver ārējās vides kairinājumus. Atbildot uz kairinājumu, dzeļkapsula izsviež tajā esošo pavedienu, kas turklāt izvēršas uz āru līdzīgi cimda pirkstam. Kopā ar pavedienu no dzeļkapsulas izšļācas arī tās šķidrais saturs, kam ir kodīgas un dažkārt arī indīgas īpašības. Šādam dzeļkapsulas «šāvienam» var būt dažādas sekas. Dažos gadījumos pavediens pārsit ienaidnieka plāno apvalku, citos — apdullina to vai arī ienaidnieku vai upuri aptin ar dzeļpavedieniem kā ar tīklu. Daži dzēlējzarndobumaiņi, kā, piemēram, lielie scifozoji ar dzeļkapsulām var arī cilvēkam radīt visai jūtamus apdegumus, kas atgādina nātru dzēlienus (tāpēc dzeļkapsulas dažkārt sauc par nātru kapsulām). Kad pavediens izsviests, dzeļkapsula vairs neatjaunojas un šūna, kurā tā atradās, deģenerējas. Jaunas šūnas ar dzeļkapsulām veidojas no attiecīgajām ektodermas šūnām.
Vairošanās
Dzēlējzarndobumaiņiem ir iespējami divi dzīves cikli (polipa un medūzas), un abos ciklos tie vairojas. Piemēram, scifozojiem un kubomedūzām kāpurs brīvi peld, līdz atrod piemērotu vietu, lai piestiprinātos un kļūtu par polipu. Tas kādu laiku aug, tad scifomedūzu polipiem taustekļi tiek absorbēti, un kāts sadalās horizontālos diskos, kas kļūst par jaunajām medūzām. Šo procesu sauc par strobilāciju. Medūzas peld un aug, līdz sasniedz dzimumbriedumu. Tikmēr polips atkal atjaunojas un periodiski strobilējas. Pieaugušajām medūzām gastrodermā attīstās vai nu sievišķās, vai vīrišķās dzimumšūnas. Pārošanās laikā medūzas ūdenī izdala gametas.
Dažām medūzām nav polipu stadijas. Kubomedūzām no polipa izaug tikai viena medūza. Hidrozojiem var būt visi trīs attīstības formu veidi: abas attīstības stadijas, tikai polipa stadija un tikai medūzas stadija. Dažām sugām medūza paliek piestiprināta pie polipa un ir atbildīga par reprodukciju. Koraļļpolipiem nav medūzas attīstības stadijas, un tiem izšķir vīrišķos polipus un sievišķos polipus.
Sistemātika
Tips
Aleksandrs Samoilovs
Aleksandrs Samoilovs (dzimis Rīgā, Latvijas PSR, PSRS) ir Latvijas pludmales volejbolists.
Karjera
2003. gadā startējis kopā ar Valteru Rammu, laika posmā no 2004. līdz 2008. gadam — Mārtiņu Pļaviņu — un 2006. gadā, kā arī no 2008. līdz 2012. gadam startēja kopā ar Ruslanu Sorokinu. Kopš 2012. gada startē kopā ar Jāni Šmēdiņu.
A. Samoilovs pārī ar M. Pļaviņu kļuva par pirmajiem Latvijas volejbolistiem, kas kvalificējušies Olimpiskajām spēlēm. tika iegūta dalīta 9. vieta. Olimpisko spēļu atklāšanas mačā Latvijas pāris uzvarēja Pasaules ranga līderus amerikāņus Todu Rodžersu un Filu Dalhauzeru.
Pārī ar R. Sorokinu izcīnīja dalītu 9. vietu.
Kopš 2012. gada startē kopā ar Jāni Šmēdiņu. Pāris veiksmīgi aizvadīja 2013. gada Pasaules kausa tūres pirmo pusi, trīs posmus pēc kārtas sasniedzot finālu, vienā turnīrā arī gūstot uzvaru. 2013. gada jūnijā publicētajā rangā viņi ierindojās 2. vietā, kas tobrīd bija Latvijas pludmales volejbolistu augstākais sasniegums. Tā paša gada augustā viņi izcīnīja sudraba medaļu Eiropas čempionātā, pēc tam viņi arī pirmoreiz sasniedza ranga pirmo vietu. Ranga pirmo vietu saglabājuši arī sezonas noslēgumā, pēdējā posma finālā uzvarot Pļaviņa un Aleksandra Soloveja pāri, tādējādi pirmoreiz kāda posma finālā tikās divi Latvijas pāri. Samoilovs ar Šmēdiņu kļuva par pirmo Latvijas pāri, kas sezonas noslēgumā bijuši ranga līderi. 2013. gadā tāpat tika atzīts par Jūrmalas gada cilvēku.
A. Samoilovs ir divkārtējs Latvijas čempions, tāpat 2010. gada Krievijas čempions kopā ar D. Barsuku, 2010. gadā kopā ar M. Pļaviņu izcīnīja Krievijas kausu.
Pijs II
Pontifikāta laikā centās apvienot Eiropu krusta karos pret turkiem. Viņš ir vienīgais pāvests, kas sava pontifikāta laikā sarakstījis autobiogrāfiju (13 grāmatas). Pirms kļūšanas par priesteri bijis pazīstams ar saviem erotiskajiem literatūras darbiem.
Pija II priekštecis bija Kaliksts III, bet pēctecis — Pāvils II.
Šabazīts-Ca
Šabazīts-Ca (no grieķu chabazios — melodija; viens no divdesmit akmeņiem, kas apdziedāti Orfeja poēmā "Peri lithos") ir viens no ceolītu grupas minerāliem, samērā izplatīts. Agrāk tika dēvēts par šabazītu, taču, lai atšķirtu no līdzīgiem minerāliem, Starptautiskās mineraloģijas asociācijas ceolītu komisija pievienoja papildinājumu -Ca. Citi retāk lietoti sinonīmi ir akadialīts un adipīts. Pirmoreiz zinātniski aprakstīts 1792. gadā. Ļoti vāji radioaktīvs.
Atradnes
Atrod bazalta un līdzīgu iežu tukšumos. Atrod daudzviet pasaulē, tai skaitā:
Koronizlāde
Koronizlāde (no la — 'vainags') ir mirdzizlādes veids gāzēs atmosfēras spiedienā. Tā rodas intensīva un neviendabīga elektriskā lauka iedarbībā. Šādi lauki iegūstami ar elektrodiem, kam ir mazs virsmas liekuma rādiuss (asiem un tieviem priekšmetiem). Koronas izlādes laikā šādu elektrodu tuvumā novērojams spīdums un kluss šņācošs troksnis. Dabā koronas izlāde novērojama negaisa laikā vai pirms tā, kad atmosfērā ir spēcīgi elektriskie lauki, un to dēvē par Elma ugunīm.
Izmantošana
Koronas izlādi izmanto iekārtās, ar ko nosaka defektus (plaisas) metāliskās konstrukcijās. Uz koronas izlādi pamatojas dažu gāzizlādes stabilitronu tipu darbība.
Skatīt arī
放電
Rumānijas Futbola federācija
Rumānijas Futbola federācija (FRF) (rumāņu val.: Federatia Romana de Fotbal) ir galvenā par futbolu atbildīgā organizācija Rumānijā. Federācija organizē nacionālo futbola čempionātu, Rumānijas Futbola līgu, kā arī atbild par Rumānijas futbola izlasi. Tās galvenā mītne atrodas Bukarestē.
Kopš 1923. gada FRF ir FIFA locekle, bet 1954. gadā kļuva par vienu no UEFA dibinātājām.
Rumānijas futbola izlase
Sastāvs
Spēlētāji kas ir izsaukti uz 2018. gada FIFA Pasaules kausa atlases spēlēm pret Armēniju un Kazahstānu 8. un 11. oktobrī.
Vilis Plūdons
Vilis Plūdons (arī Vilis Plūdonis, dzimis, miris ) bija latviešu skolotājs un dzejnieks, tautiskā romantisma pārstāvis. Alegorisko poēmu „Divi pasaules”, „Atraitnes dēls” un „Uz saulaino tāli” autors.
Dzīves gājums
Dzimis kā Vilis Lejnieks 1874. gada 9. martā Bauskas apriņķa Pilsmuižas „Lejenieku” māju saimnieka Jāņa Lejnieka ģimenē Zemgalē. Viņa vecmāmiņa bijusi liela tautas dziesmu, pasaku un nostāstu zinātāja. Apdāvināto bērnu iespaidoja dzimto māju apkārtne, krāšņie, mežiem apaugušie Mēmeles līči. Iemācījies lasīt, viņš jau pirmsskolas gados kopā ar brāļiem mājās rīkoja teātra izrādes, izdevis žurnālu ar saviem dzejoļiem, sacerējis „varoņeposus”, kurus paša melodijā dziedājis priekšā pieaugušajiem.
1884. gada rudenī Vilis sāka mācīties Bauskas Pilsmuižas pagasta skolā, bet pēc trim gadiem iestājās Bauskas pilsētas skolā, līdztekus mācījās zīmēt, spēlēt klavieres, vijoli, mežragu un ērģeles. Skolas gados Vilis Plūdons aizrautīgi lasīja latviešu un krievu literatūru. Visvairāk viņu valdzināja Ausekļa, Ļermontova un Puškina dzeja, Gogoļa dabas apraksti.
Turpināja mācības Baltijas skolotāju seminārā Kuldīgā (1891—1895) un sāka rakstīt dzeju ar pseidonīmu „Plūdons”, kas tika iespiesta laikrakstā „Mājas Viesis”, vēlāk viņa pirmajā dzejoļu krājumā „Pirmie akordi” (1895). Pēc institūta beigšanas 1895. gadā strādāja par skolotāju Liezēres draudzes skolā (1895—1897), Bigauņciema pagastskolā (1897—1898) un rakstīja stāstus par zvejnieku dzīvi. Jūrmalas dzīves pretišķību iespaidā tapa poēma „Divi pasaules” (1899).
Pirmā pasaules kara un Brīvības cīņu laikā no 1915. līdz 1919. gadam dzīvoja pie brāļa Jaungulbenē. 1917. gadā viņš darbojās Iskolatā un piedalījās Latvijas Strādnieku, kareivju un bezzemnieku deputātu padomju II kongresā Valmierā, kas 1917. gada 24. decembrī pieņēma Latvijas pašnoteikšanās deklarāciju, taču iestājās pret lielinieku teroru un atbalstīja Latvijas Republikas dibināšanu.
viņš uzvārdu Lejnieks nomainīja uz Plūdons. No 1919. līdz 1934. gadam Plūdons bija skolotājs Rīgas pilsētas 1. ģimnāzijā un pievērsās bērnu dzejas rakstīšanai. Pēc 15. maija apvērsuma publicēja vairākus dzejojumus Kārļa Ulmaņa atbalstam.
Miris Rīgā 1940. gada 15. janvārī, apglabāts dzimtas kapos „Lejeniekos”, tagadējos Plūdoņa kapos.
1940. gada 19. martā Latvijas Izglītības ministrija Kuldīgas Valsts ģimnāziju pārdēvēja par Viļa Plūdoņa valsts ģimnāziju, kas 1989. (1997.) gadā atkal atguva savu nosaukumu. Lejnieku mājās Bauskas rajonā 1963. gadā iekārtoja Plūdoņa memoriālo muzeju.
Viršana
Viršana jeb vārīšanās ir process, kurā viela no šķidrās fāzes pāriet gāzveida fāzē. Viršanas temperatūra ir stipri atkarīga no spiediena tāpēc, ka tvaiku tilpums parasti ir ievērojami lielāks par iztvaicētā šķidruma tilpumu. Konstantā spiedienā tīras vielas viršanas temperatūra ir konstanta. Viršanas temperatūrā vielas tvaiku spiediens kļūst vienāds ar apkārtējās atmosfēras spiedienu. Tāpat kā citu fāžu pāreju apstākļos nemainīgā spiedienā, viršanas procesa laikā saglabājas konstanta temperatūra. Tīru šķidrumu dažreiz ir iespējams pārkarsēt virs vārīšanās temperatūras, tāds šķidrums ir metastabils un ārēju iedarbību ietekmē var sākt vārīties ļoti strauji. Šķidruma pāreja gāzveida fāzē notiek arī temperatūrās, kas ir zemākas par viršanas temperatūru, tikai iztvaikošana notiek no atklātas virsmas (neveidojas tvaika burbuļi šķidruma iekšienē).
Viršanai pretēja norise ir kondensēšanās, kas ir gāzes pāreja šķidrajā fāzē. Kondensēšanās siltumefekts ir tāds pats, kā viršanas siltumefekts, tikai ar pretēju zīmi.
Michigan
Michigan var būt:
Iecava (upe)
Iecava ir upe Latvijā, Zemgalē, tek caur Aizkraukles, Bauskas un Jelgavas novadiem. Iecava ir lielākā Lielupes labā krasta pieteka.
Upes raksturojums
Iecava sākas pārpurvotā mežā jeb Ellītes purvā Daudzeses pagastā, saplūstot kopā vairākiem avotiem. Garums — 155 km, lielākā pieteka ir Misa (labā krasta, 108 km), pārējās pietekas — nelielas. Ģeogrāfiski upe visā garumā tek pa Viduslatvijas zemieni, sākotnēji caur Taurkalnes līdzenumu un Upmales paugurlīdzenumu, pēc tam caur Zemgales un Tīreļu līdzenumiem. Savā tecējumā Iecava galvenokārt tek caur mežainu apvidu.
Upes dabiskā ieteka Lielupē atrodas 4 km lejpus Jelgavas, taču liela daļa ūdeņu notek pa 19. gadsimtā izrakto Velna grāvi un Garozi uz Lielupi augšpus Jelgavas. Lejteci aiz Velna grāvja sauc arī par Veciecavu. Tajā neilgi pirms grīvas Lielupē ietek Misa.
Lielā daļā tecējuma Iecavas gultne ir regulēta, iztaisnojot to, palikušas daudzas attekas. 1930. gados, regulējot upi, daļa no Iecavas vidusteces dolomīta gultnes tika izspridzināta, lai novērstu agrāk biežo Bruknas un Stelpes apkaimes applūdināšanu pavasaros. Pavisam izspridzināja 45 tūkstošus m³ dolomīta, ko vēlāk izmantoja celtniecībai. 1973. gadā regulēja Veciecavu, bet 1976. gadā uzbūvēja dambjus gar Veciecavu un Velna grāvi. Vairāk nekā puse Iecavas noteces sastāv no sniega kušanas ūdeņiem, un tikai 4-5% nāk no gruntsūdeņiem, kas ir ļoti zems rādītājs. Tāpēc Iecavas ūdens daudzums pavasara palos un vasaras mazūdens periodā atšķiras īpaši stipri.
1967. gadā upē kā galvenās zivju sugas tika nosauktas zandarti, līdakas, vimbas, vēdzeles, asari, raudas, plauži. Arī mūsdienās upe ir bagāta ar zivīm, sastopami arī zivjēdāji putni — baltie gārņi un zivju dzenīši, kā arī zivju gārņi un zivjērgļi.
Ievērojamākās apdzīvotās vietas krastos: Iecava, Ozolnieki, Brankas, Mežmuiža.
Mērilenda
Mērilenda robežojas ar Delavēras, Pensilvānijas, Rietumvirdžīnijas štatiem, Potomakas upe kalpo kā robeža arī ar Virdžīnijas štatu un Kolumbijas apgabalu. Štatu apskalo arī Atlantijas okeāns. Mērilendai, par spīti tās nelielajam izmēram, raksturīga liela ainavu daudzveidība.
Vēsture
1776. gadā, Amerikas revolūcijas laikā, Mērilenda kļuva par vienu no ASV štatiem. 1776. gada beigās — 1777. gada sākumā Baltimorā darbojās Kontinentālais kongress — pirmā ASV valdība, bet no 1783. gada 29. novembra līdz 1784. gada 3. jūnijam štata galvaspilsēta Anapolisa bija ASV galvaspilsēta.
1812. gada kara laikā briti štata teritorijā uzvarēja Bleidensburgas kaujā, kas ļāva tiem ieņemt un nodedzināt ASV galvaspilsētu Vašingtonu. Kad briti centās ieņemt Baltimoru, tas neizdevās. Šo notikumu aculiecinieks Frensiss Skots Kejs radīja dzejoli "Zvaigžņotais karogs", kas kļuvis par ASV himnu.
ASV pilsoņu kara laikā Mērilenda bija štats, kurā atļauta verdzība, tomēr tā neiestājās Konfederācijā. Daļa iedzīvotāju brīvprātīgi cīnījās vienā vai otrā karojošajā pusē. 1862. gada 17. septembrī netālu no Šrapsburgas notika Antietamas kauja — asiņainākā kauja Pilsoņu kara laikā.
1904. gada 7. un 8. februārī gandrīz pilnībā nodega štata lielākā pilsēta Baltimora.
Brīvmūrnieku uzskaitījums — G
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "G".
Aleksandrs Bloks
Biogrāfija
Bloka tēvs bijis jurisprudences profesors Varšavas Universitātē; Bloka vecāki šķīrušies neilgi pēc kāzām, Bloks audzis mātes ģimenē izteikti intelektuālā gaisotnē — pie sava vectēva, Pēterburgas Universitātes rektora, botāniķa A. Beketova, tuvs ģimenes draugs bijis slavenais ķīmiķis Dmitrijs Mendeļejevs. Mācoties ģimnāzijā, Bloks sapņojis kļūt par aktieri, piedalījies amatierteātra izrādes, apmeklējis aktieru kursus, līdz kāds pieredzējis aktieris skaidri paziņojis, ka Blokam šai nodarbei nepieciešamā talanta nav. Ģimnāzijā Bloks sācis rakstīt arī pirmos dzejoļus.
1898. gadā Bloks uzsācis studijas Pēterburgas Universitātes juridiskajā fakultātē, bet 1901. gadā pārgājis uz filoloģijas fakultāti, kuru beidzis 1906. gadā. 1903. gadā Bloks apprecējies ar D. Mendeļejeva meitu Ļubovu Mendeļejevu, taču ģimenes dzīve veidojusies saspringta un abpusēji sāpīga; īpaša loma šajās attiecībās bijusi arī Bloka draugam, izcilajam krievu dzejniekam un prozaiķim Andrejam Belijam.
1904. gadā tika izdots pirmais Bloka dzejoļu krājums "Dzejoļi par Daiļo Dāmu" (Стихи о Прекрасной Даме) — spilgts simbolisma dzejas paraugs. 1905. gada revolūciju Bloks atbalstījis: līdz ar lielāko daļu krievu inteliģences viņš tiešām uzskatījis, ka valstī nepieciešamas gan radikālas sociālas, gan ne mazāk radikālas kulturālas pārmaiņas. Šajā laikā mainījusies arī līdz šim izteikti individuālistisku motīvu un dekadences un misticisma noskaņu piesātinātā Bloka daiļrade, viņš pievērsies, piemēram, tautas un inteliģences atšķirtības tēmai utml. Tāpat pozitīva bijusi Bloka attieksme pret demokrātisko 1917. gada Februāra revolūciju. Pēc tās Bloks darbojies izdevniecībā Всемирная литература, bijis viens no Lielā teātra direktoriem. Savukārt Bloka attieksme pret komunistisko Oktobra revolūciju ir neskaidra. Uzskata, ka tā pausta poēmā "Divpadsmit" (1918) (Двенадцать), taču šis darbs ticis un joprojām tiek interpretēts dažādi - gan kā jauno režīmu atbalstošs, gan kā to nosodošs. Šīs poēmas iespaidā daļa Bloka draugu no viņa novērsās, uzskatīdami, ka Bloks nodevis krievu kultūras tradicionālās vērtības, pārdevies barbariskajam komunistiskajam režīmam. Bloks nomira 41 gada vecumā 1921. gada 7. augustā. Kā viņa pāragrās nāves cēlonis tika minēta smaga depresija un radošā krīze, kā pamatā vilšanās revolūcijā un jaunajā režīmā, personiskie pārdzīvojumi. Tiesa, daļa Bloka dzīves un daiļrades pētnieku gan uzskata, ka nāves cēlonis bijis jaunībā iegūta, neizārstēta veneriska slimība.
Literārā darbība
Bloka daiļradi būtiski ietekmējuši izcilā krievu filosofa Vladimira Solovjova darbi, galvenokārt Solovjova t.s. Sofijas koncepcija (Sofija pareizticīgās baznīcas tradīcijā ir dievišķās gudrības un ideālās mīlestības iemiesojums skaistas sievietes tēlā). Tāpat Bloks ietekmējies no viduslaiku kultūras (dāmas kulta), sengrieķu filosofa Platona mācību par reālo un ideālo pasauli. Literatūrā būtiskākie Bloka ietekmētājie ir tolaik ne pārāk plaši pazīstamie 19. gs. krievu dzejnieki Fjodors Tjučevs, Arkādijs Fets u.c. Bloka pirmajā daiļrades posmā līdz aptuveni 1906. gadam dominē simbolisma literatūrai raksturīgais individuālisms, misticisms, sapņainība, vizionārisms, transcendentās pasaules atklāsme, Bloka dramaturģijā brīžiem sastopamas pat sirreālisma elementi; tāpat kā citu simbolistu darbi arī Bloka dzeja ir ļoti muzikāla, skanīga, formas ziņā izsmalcināta. Īpaši bieži Bloka dzejā sastopams platoniskas mīlestības apdvests, dievišķots un dievināts t.s. daiļās dāmas tēls, kas Bloku savā ziņā pietuvina klasiskā romantisma tradīcijai un nošķir no citiem krievu simbolistiem un dekadentiskās literatūras pārstāvjiem. Pēc 1905. gada revolūcijas Bloks vairāk pievērsās tēmām, kas saistītas ar sabiedrības problēmām, tautas un inteliģences atšķirtību, Krievijas nākotni. Bloks bija viens no retajiem krievu dzejniekiem, kas jau dzīves laikā ieguvuši pelnītu literatūras klasiķa statusu. Ar pirmo krājumu "Dzejoļi Daiļajai Dāmai" un īso lugu "Balagāniņš" (Балаганчик) iegūto slavu Bloks nostiprināja ar dzejoļu krājumiem "Brīvās domas" (1907) (Вольные мысли), "Zeme sniegā" (1908)(Земля в снегу) u.c.
Bloks un latviešu literatūra
Līdzās citiem nozīmīgiem krievu modernisma dzejniekiem Bloks ietekmējis arī latviešu literatūru. Piemēram, ar Bloku sarakstījies (1906, 1916) viens no latviešu modernisma aizsācējiem, dzejnieks Valdemārs Dambergs; domājams, tieši Bloka dzeja rosinājusi Dambergu pievērsties simbolismam. Ar Bloku personiski 1906. gadā iepazinies jaunais dzejnieks Kārlis Jēkabsons. No Andreja Kurcija sagatavota parindeņa Bloks 1915. gadā krievu valodā izcili atdzejoja Viļa Plūdoņa "Rekviēmu", kas paredzēts Vladimira Brjusova gatavotajam latviešu dzejas krājumam. Lielu ietekmi Bloks atstājis uz Jāņa Ziemeļnieka dzeju, it īpaši attiecībā uz dievišķotās, noslēpumainās sievietes tēlu Ziemeļnieka dzejā.
2009.—2010. gada BBL sezona
2009.—2010. gada Baltijas basketbola līgas sezona bija sestā Baltijas basketbola līgas sezona.
Par BBL sezonas čempioniem kļuva Kauņas "Žalgiris", kas finālā uzvarēja Viļņas "Lietuvos Rytas".
AirPort
AirPort ir Apple Inc. bezvadu lokālā tīkla preču zīme, kas ir bāzēts uz IEEE 802.11b standartu (pazīstams arī kā Wi-Fi) un ir sertificēts kā savietojams ar citām 802.11b ierīcēm. Pēdējā produktu saime ir balstīta uz IEEE 802.11n-projekta specifikāciju un ir pazīstama kā AirPort Extreme.
Astro'n'out
Astro'n'out ir latviešu popgrupa, kas dibināta 2003. gadā Rīgā. Atpazīstamību tā ieguva ar dziesmu "Daļa Rīgas". Dažas no Astro'n'out populārākajām dziesmām ir "Tanki", "Gravitātei nē", "Tici sev", "Turies", "Satiksimies, tiksimies", "Dejot trakāk", "Multivitamīnu multipaka", "Es padodos", "For Glory and Joy" un "Lidmašīnas režīmā".
Grupas sastāvs: Māra Upmane-Holšteine (balss), Juris Kalnišs (ģitāra, elektronikas), Mārtiņš Elerts (ģitāra, elektronikas), Toms Poišs (bass), Mārtiņš Opmanis (bungas).
Astro'n'out ir sarakstījuši mūziku vairākām filmām: dokumentālajai "Rīga, Mana Rīga", sociālajām "No cita skatupunkta", "Nestāstāmie stāsti", reklāmas īsfilmai "Sūnas aug ziemeļu pusē", piedalījušies dažādās labdarības akcijās, tostarp Latvijas Radio 5 rīkotajā Dod Pieci!, LNT "Eņģeļi pār Latviju", Valsts asinsdonoru centra pateicības koncertā, iestājas par veselīgu dzīvesveidu, bija vēstneši veselības ministrijas iniciētajai kampaņai pret pasīvo smēķēšanu "Izvairies no smēķētāja!", aktīvi atbalsta dažādas jauniešu organizētas iniciatīvas un koncertē skolās. Tāpat, grupa sarakstījusi himnu RIMI Mājdzīvnieku klubam "Ķepu cilvēks".
Grupa ir uzstājusies lielākajos Latvijas festivālos un nozīmīgākajās koncertvietās — Summer Sound, Positivus, "HOLI krāsu festivāls", Fontaine festival, "Saldus Saule", "Fono Cēsis", "Jāņu festivāls" Anglijā un daudzos citos.
Astro'n'out ir tikuši nominēti Latvijas Mūzikas ierakstu Gada balvai par katru līdz šim izdoto albumu. 2020. gadā grupas sestais studijas albums "Multivitamīnu multipaka" ieguva "Zelta Mikrofonu" par labāko 2019. gada Latvijas popmūzikas albumu. Savukārt kopā ar grupu Sudden Lights radītais skaņdarbs “Haosā” ieguva "Zelta mikrofonu" katgeorijā radio hits 2020!
Dēls
Dēls ir vīriešu dzimuma bērns attiecībā pret vecākiem. Analogs sievietēm ir meita. Dažkārt vecāka persona jaunāku vīrieti var uzrunāt ar "dēls", pat ja abas personas nav radinieki.
Dažās kultūrās vecākajam dēlam ģimenē ir dažādas privilēģijas. Pirmsindustriālajos laikos un dažās valstīs mūsdienās, kur pastāv uz lauksaimniecību orientēta ekonomika, lielāka vērtība ir dēliem nekā meitām, tādējādi piešķirot viņiem augstāku sociālo statusu, jo vīrieši ir fiziski spēcīgāki, līdz ar to var labāk veikt darbus lauksaimniecībā.
Meita
Meita ir sieviešu dzimuma bērns attiecībā pret vecākiem. Analogs vīriešiem ir dēls. Viena laulātā meita no iepriekšējās laulības otrajam laulātajam ir pameita. Dažkārt ar jēdzienu meita var tikt apzīmētas attiecības starp grupām vai elementiem.
Patriarhālās sabiedrībās meitām ir atšķirīgas vai zemākas tiesības nekā dēliem.
Sanmarīno futbola izlase
Sanmarīno futbola izlase ir nacionālā futbola komanda, kas pārstāv Sanmarīno valsti starptautiskās futbola sacensībās. Sanmarīno futbola izlasi pārvalda Sanmarīno Futbola federācija. Sanmarīno izlase ir viena no vājākajām Eiropas valstu izlasēm, un tā nekad nav kvalificējusies ne Pasaules, ne Eiropas čempionātu finālturnīriem. Visā savā pastāvēšanas vēsturē Sanmarīno izlase ir izcīnījusi tikai vienu uzvaru - 2004. gadā 1:0 pret Lihtenšteinu.
Billijs Džo Ārmstrongs
Billijs Džo Ārmstrongs (en; dzimis Oklendā, Kalifornijas štatā, ASV) ir amerikāņu dziedātājs un ģitārists, galvenais vokālists grupā Green Day. Vēl viņš ir darbojies The Network, Pinhead Gunpowder, Foxboro Hot Tubs grupās.
Billijs ir dzimis Oklendā, Kalifornijas štatā, taču uzauga citā Kalifornijas štata pilsētā Rodeo. Viņa tēvs nomira no vēža, kad Džo bija tikai 10 gadi un viena no Green Day slavenākajām dziesmām "Wake Me Up When September Ends" ir veltīta tēva piemiņai.
Brīvmūrnieku uzskaitījums — H
Šajā rakstā ir uzskaitīti Latvijas un citu valstu brīvmūrnieki, kuru uzvārds sākas ar burtu "H".
Jonizācija
Jonizācija ir jonu veidošanās no neitrāliem atomiem vai molekulām. Lai jonizācija varētu notikt, ir nepieciešama enerģija — tas ir endotermisks process.
Jonizācija norisinās līdz ar tai pretēju procesu rekombināciju, kurā, pievelkoties un apvienojoties pretēju zīmju joniem vai pozitīvajiem joniem pievienojot elektronus, rodas neitrāli atomi vai molekulas.
Lai neitrālu atomu jonizētu, tam jāpievada jonizācijas enerģija, ar kuru tiek pārvarēts atoma kodola un tā elektronu pievilkšanās spēks. Jonizācijas enerģiju atomam var pievadīt mehāniskās enerģijas, siltuma vai elektromagnētiskā starojuma veidā, šīs enerģijas pievadītāju sauc par jonizatoru. Jonizatora darbības laikā pastāv dinamisks līdzsvars starp laika vienībā jonizēto un rekombinējušos daļiņu pāru skaitu. Jonizatora darbībai beidzoties, turpinās tikai rekombinācija un viela atkal kļūst par dielektriķi.
Triecienjonizācija ir norise, kurā jonizēto atomu skaits lavīnveidā pieaug, jonizētajai vielai atrodoties elektriskajā laukā, kurš paātrina brīvās lādētās daļiņas.
Asjūta
Asjūta (ar; Asyūţ) ir pilsēta Ēģiptē, Asjūtas muhāfazas centrs. Izvietojusies valsts vidienē Nīlas kreisajā krastā 375 km uz dienvidiem no valsts galvaspilsētas Kairas. Nozīmīgs koptu reliģijas un kultūras centrs ar ievērojamu koptu iedzīvotāju daļu. Mūsdienās nozīmīgs vieglās un ķīmiskās rūpniecības centrs, transporta mezgls, universitātes pilsēta.